Príloha č. 1 Výzvy - Opis predmetu zákazky

**Opis predmetu zákazky**

Názov konkrétnej zákazky: „*Zabezpečenie dodávky a distribúcie elektriny pre potreby AOMVSR, a.s., prevádzka Banská Bystrica, na rok 2025*”

Predmetom zákazky je zabezpečenie dodávky a distribúcie elektrickej energie pre potreby AOMVSR, a.s., prevádzka Banská Bystrica, Mičinská cesta 21, 974 86 Banská Bystrica, vrátane prevzatia zodpovednosti za odchýlku v odbernom mieste voči zúčtovateľovi odchýlok a za jej prepravu distribučnou sústavou do odberného miesta formou zmluvy o dodávke elektriny v súlade so zákonom č. 251/2012 Z.z. o energetike v platnom znení počas obdobia **od 01.01.2025 – 31.12.2025** (pre uvedené obdobie ďalej len „Zmluvné obdobie").

Predpokladaný objem odobratej elektriny počas Zmluvného obdobia je **150,00 MWh** (ďalej len „Predpokladaný odber").

Charakteristika odberných miest: administratívne a skladové priestory, opravárenské priestory a priestory na výrobu tabuliek s evidenčnými číslami vozidiel

Uchádzač zabezpečí pre odberateľa:

* individuálnu starostlivosť,
* bezplatné poradenstvo zamerané na znižovanie spotreby elektriny a
* obsluhu pre všetky odberné miesta zahrňujúcu aj odbornú podporu pri pripájaní nových odberných miest odberateľa.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberných miest odberateľa.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí službu elektronického portálu zriadenú pre odberateľa. Prostredníctvom služby elektronického portálu môže používateľ využívať informácie o svojich odberných miestach a histórii spotreby.

Zoznam odberným miest a predpokladaný objem odberu je uvedený v prílohe č. 2 Výzvy.